Pu Dungukelu Iney Ngen Jewba tañi chillkatun Biblia mu wiñoldungukey fillke ramtun. Kiñeke tüfa:
¿Iney am ta Ngünechen?
¿Duamniepeeiñmu may Chaw Ngünechen?
¿Chumngechi yafültukuafun tañi kurewen-ngen?
¿Chumngechi ayüwküleafun iñche?
Fewla wiñoldunguaiñ tati doy ñi ramtungekeel taiñ chillkatun Biblia mu.
¿Chumngechi adümkeiñ tati chillkatun?
Ngüneduamkeiñ Biblia tañi kimeltun. Kiñeke mu ngüneduamfiel ti dungu "Ngünechen" kam "kurewen-ngen" ka kintukeiñ fillke versikulo ñi kimeltuetew tüfa. Ka trürümkefiyiñ kom feychi versikulo, fey kimaiñ chem pin ta Biblia, femliyiñ müten tüfa, Biblia wiñoldunguaeiñmew taiñ ramtun.
Ti lifru Tati Biblia ñi rüf kimeltukeel kellukeeiñmu taiñ chillkatual ta Biblia. Tüfachi lifru kimeltukeeiñmu Biblia ñi feypilen Ngünechen mu, Jesu mu, ti küpalechi antü mu, ka fillke dungu.
¿Tunte fali ti chillkatun? Ti chillkatun ka tati papil taiñ wülkeel kofrangekelay.
¿Tunteñmayafuy ti chillkatun Biblia? Kiñeke che chillkatuyngün epe 1 ora. Welu eymi dulliafuymi tunteñmayay tami chillkatuafiel ti Biblia.
Ayüli tañi chillkatual Biblia, ¿chem rupayay? Ayülmi tami chillkatual Biblia, kiñe Dungukelu Iney Ngen Jewba pemeafeymu chew ka chem ora tami ayün. Fey pengelafeymu chumngechi chillkatukeiñ Biblia. Ayüwülmalmi tüfa, ti Dungukelu ayüwün mu wiñopemetuafeymu.
Llowli kiñe chillkatun Biblia, ¿duamfali kiñe Dungukelu Iney Ngen Jewba ngerpual? Femlay, iñchiñ pu Dungukelu Iney Ngen Jewba ayükeiñ taiñ kimeltulelafiel Biblia pu che, ka dikümtukukelaiñ tañi koneltual taiñ religion mu. Welu, kimeltukeiñ Biblia ñi kimeltukeel ka yamniefiyiñ ta che kidu ñi dullial ñi religion (1 Pedro 3:15).